CELEX: E2013J0023
Language: mt
Date: 2014-05-09 00:00:00
Title: Sentenza tal-Qorti tad- 9 ta’ Mejju 2014 fil-Każ E-23/13 — Hellenic Capital Market Commission (HCMC — Kummissjoni Ellenika tas-Suq Kapitali) (Direttiva 2003/6/KE — Ammissibilità — Funzjoni ġudizzjarja jew amministrattiva — Talba għall-informazzjoni — Rekwiżit fil-liġi nazzjonali biex jiġu pprovduti l-fatti li jagħtu lok għas-suspett)

12.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/15
            
         SENTENZA TAL-QORTI
   tad-9 ta’ Mejju 2014
   fil-Każ E-23/13
   Hellenic Capital Market Commission (HCMC — Kummissjoni Ellenika tas-Suq Kapitali)
   (Direttiva 2003/6/KE — Ammissibilità — Funzjoni ġudizzjarja jew amministrattiva — Talba għall-informazzjoni — Rekwiżit fil-liġi nazzjonali biex jiġu pprovduti l-fatti li jagħtu lok għas-suspett)
   (2015/C 49/08)
   Fil-Każ E-23/13 Kummissjoni Ellenika tas-Suq Kapitali (HCMC) — TALBA lill-Qorti taħt l-Artikolu 34 tal-Ftehim bejn l-Istati tal-EFTA fuq it-Twaqqif ta’ Awtorità tas-Sorveljanza u Qorti tal-Ġustizzja mill-Qorti Amministrattiva fil-Prinċipat tal-Liechtenstein (Verwaltungsgerichtshof des Fürstentums Liechtenstein) rigward l-interpretazzjoni tal-Artikolu 16 tad-Direttiva 2003/6/KE tal-Parlament Ewropew u tal-Kunsill tat-28 ta’ Jannar 2003 dwar insider dealing u manipulazzjoni tas-suq (abbuż tas-suq), il-Qorti, magħmula minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fid-9 ta’ Mejju 2014, li d-dispożittiv tagħha huwa kif ġej:
   Rekwiżit illi jobbliga lill-awtorità li titlob l-informazzjoni skont l-Artikolu 16 tad-Direttiva 2003/6/KE biex tispeċifika l-fatti li jagħtu lok għas-suspett mhuwiex kompatibbli mad-Direttiva 2003/6/KE.